Oficialusis leidinys L 191 , 31/07/1993 p. 0089 - 0090

specialusis leidimas suomių kalba: skyrius 3 tomas 51 p. 0093

specialusis leidimas švedų kalba: skyrius 3 tomas 51 p. 0093



Komisijos reglamentas (EEB) Nr. 2136/93 1993 m. liepos 28 d. iš dalies keičiantis Komisijos reglamentą (EEB) Nr. 3597/90 dėl intervencinių priemonių, taikomų intervencinėms agentūroms superkant, sandėliuojant ir parduodant žemės ūkio produktus, apskaitos taisyklių EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1990 m. lapkričio 27 d. Tarybos reglamentą (EEB) Nr. 3492/90, nustatantį veiksnius, į kuriuos reikia atsižvelgti intervencinių viešojo sandėliavimo priemonių finansavimo iš Europos žemės ūkio orientavimo ir garantijų fondo Garantijų skyriaus metinėje finansinėje atskaitomybėje [1], ypač į jo 8 straipsnį, kadangi Komisijos reglamentas (EEB) Nr. 3597/90 [2] nustatė intervencinių priemonių, taikomų intervencinėms agentūroms superkant, sandėliuojant ir parduodant žemės ūkio produktus, apskaitos taisykles; kadangi dėl bendrosios žemės ūkio politikos reformos grūdų intervencinės kainos nuo 1993–1994 prekybos metų yra žymiai sumažintos; kadangi dėl to 1994 finansiniais metais nustatytus trūkstamus kiekius tikslinga įvertinti ankstesniųjų prekybos metų intervencine kaina, nes dauguma intervencinių atsargų buvo supirkta tais prekybos metais; kadangi po 1992 m. spalio mėnesį įvykusio pinigų sistemos pergrupavimo, įvertinant trūkstamus kiekius žemės ūkio perskaičiavimo kursu, kuris galioja einamųjų finansinių metų spalio 1 d., kompensuotina suma tampa mažesnė už supirkimo kainą; kadangi tokia situacija gali įtakoti pažeidimų atsiradimą ir dėl to būtina naudoti realesnį perskaičiavimo kursą; kadangi intervencijai supirktos jautienos be kaulų su jautienos su kaulais santykis yra 68; kadangi jautienos bazinė intervencinė kaina yra vienoda abiem atvejais; kadangi dėl to jautienai be kaulų tikslinga pritaikyti bazinę intervencinę kainą taikant korekcinį koeficientą; kadangi, remiantis įgyta patirtimi, tikslinga nustatyti tam tikras apskaitos taisykles; kadangi šiame reglamente numatytos priemonės atitinka EŽŪOGF komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 3597/90 iš dalies keičiamas taip: 1) 2 straipsnio 1 dalis papildoma tokia pastraipa: "Tačiau 1994 finansiniais metais grūdų sektoriuje taikoma ta bazinė intervencinė kaina, kuri galiojo 1992 m. spalio 1 d."; 2) 2 straipsnio 5 dalies antroji įtrauka pakeičiama taip: "— kiekiams, minimiems 1 dalies pirmoje įtraukoje ir 3 dalies a punkte, taikomas žemės ūkio perskaičiavimo kursas, kuris galioja finansinių metų pirmąją dieną."; 3) 2 straipsnio 5 dalis papildoma tokia įtrauka: "— kiekiams, minimiems 1 dalies antroje įtraukoje, 2 dalyje ir 3 dalies c punkte, taikomas žemės ūkio perskaičiavimo kursas, kuris galioja kiekvieno ketvirčio pirmąją dieną; tačiau pirmą kartą taikant šį ketvirtinį kursą, taikomas 1993 m. rugpjūčio mėnesį galiojantis kursas."; 4) 6 straipsnio 2 dalis pakeičiama taip: "Jei metinės inventorizacijos metu atlikus vizualinį tikrinimą arba tikrinimo, perėmus kiekius intervencijai, metu paaiškėja, kad produkto nebegalima vėl supakuoti, likusį kiekį intervencinė organizacija gali parduoti pagal privačią sutartį. Šis kiekis pavyzdžių paėmimo dieną įrašomas į sąskaitas kaip išvežimas ir gautos pajamos tą patį mėnesį kredituojamos EŽŪOGF."; 5) 7 straipsnio 2 dalies a punktas pakeičiamas taip: "Įvežimo ir išvežimo išlaidos, kurios turi būti atimtos, apskaičiuojamos netinkamus kiekius padauginus iš visų sudėtų atitinkamų standartinių sumų ir perskaičiavimo kurso, taikomo standartinėms sumoms išvežimo mėnesį."; 6) 7 straipsnio 2 dalies b punktas pakeičiamas taip: "Sandėliavimo išlaidos, kurios turi būti atimtos, apskaičiuojamos netinkamus kiekius padauginus iš mėnesių nuo produktų įvežimo iki jų išvežimo skaičiaus, iš standartinės sumos ir iš perskaičiavimo kurso, taikomo standartinėms sumoms išvežimo mėnesį."; 7) 7 straipsnio 2 dalies c punktas pakeičiamas taip: "Finansavimo išlaidos, kurios turi būti atimtos, apskaičiuojamos netinkamus kiekius padauginus iš mėnesių nuo produktų įvežimo iki jų išvežimo skaičiaus, atėmus mėnesių skaičių, kiek vėlavo mokėjimas, taikomas įvežimo metu, iš finansavimo palūkanų normos, taikomos išvežimo mėnesį, padalytos iš 12, ir iš vidutinės buhalterinės atsargų vertės, galiojančios ataskaitinių metų pradžioje arba iš atsargų vertės pirmąjį deklaravimo mėnesį, jei vidutinės buhalterinės atsargų vertės nėra."; 8) 7 straipsnis papildomas tokia dalimi: "4. Esant specialioms nuostatoms, išlaidų, minimų 2 dalies a ir b punktuose, įrašymui į sąskaitas taikomas perskaičiavimo kursas, galiojantis pirmąją mėnesio, kai įvykdoma konkrečiai apibrėžta operacija, dieną."; 9) 8 straipsnyje išbraukiami žodžiai "žemės ūkio kursas"; 10) priedas papildomas tokiu punktu: "VII. JAUTIENA Siekiant taikyti taisykles, numatytas 2 straipsnio 1 ir 2 dalyse bei 3 dalies a ir c punktuose, jautienai be kaulų yra naudojama intervencinė kaina, pakeista koeficientu 1,47." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1993 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. liepos 28 d. Komisijos vardu René Steichen Komisijos narys [1] OL L 337, 1990 12 4, p. 3. [2] OL L 350, 1990 12 14, p. 43. --------------------------------------------------